cyanic-selkie/wikianc huggingface dataset:
Antonín Mrkos
Antonín Mrkos (født 27. januar 1918 i Střemchoví, død 29. mai 1996) var en tsjekkisk astronom, kjent for å ha oppdaget 274 asteroider. Mrkos begynte ved universitetet i Brno i 1938, men studiene ble avbrutt da andre verdenskrig brøt ut. I 1945 ble han medarbeider ved Skalnaté Pleso-observatoriet i Slovakia. Det var herfra han utførte sitt aktive kometprogram, og han oppdaget en rekke uvanlige kometer – den mest kjente av dem Comet 1957d.
Mrkos var den andre tsjekkeren i Antarktika, og den første tsjekkoslovaken til å nå den sørlige utilgjengelighetspol da han var medlem av den tredje sovjetiske antarktisekspedisjon (1957–1959). Han returnerte senere til Antarktika som leder for en gruppe av fire tsjekkoslovaker i den syvende sovjetiske antarktisekspedisjonen (1961–1963), hvor han blant annet studerte nordlys.
Solomon Asch
Solomon Eliot Asch (født 17. september 1907 i Warszawa, død 20. februar 1996 i Haverford i Pennsylvania) var en polskfødt amerikansk psykolog. Han beskjeftiget seg særlig med gestaltpsykologi, og var en pionér innen sosialpsykologien. Asch er særlig kjent for sine studier av sosial påvirkning og konformitet.
Bakgrunn
Salomon Asch ble født til i en velstående jødisk familie i Warszawa i dagens Polen, som dengang var en del av Det russiske keiserdømmet. Han vokste opp i den lille byen Łowicz.
Han emigrerte til Amerika i 1920, da han var tretten år gammel. Familien slo seg til i Lower East Side i New York City; dette var et tett befolket område med mange jødiske, italienske og irske innvandrere. Hans venner kalte ham Shlaym. . Solomon ble uteksaminert med bachelorgrad i psykologi fra City College of New York i 1928. Videre tok han mastergrad i 1930 og doktorgrad i 1932 ved Columbia University.
Akademisk virke
Under den andre verdenskrig begynte han å studere effekten av propaganda og indoktrinering, og konkluderte at propagandaen var mest effektiv når frykt og ignoranse var blant virkemidlene. Asch ble kjent i 1950-årene, da han gjennom sosialpsykologiske eksperimenter viste at personer kunne fremsette åpenbart gale påstander som følge av gruppepress. Han arbeidet sammen med blant andre Wolfgang Köhler, en av grunnleggerne av gestaltpsykologien, og Herman Witkin. Asch var inspirasjon for mange av teoriene bak kognitive skjemaer. Asch var også doktorgradsveileder for Stanley Milgram, og inspirerte ham i hans arbeid.
Asch ble tatt opp som medlem i American Academy of Arts and Sciences i 1965.
Tromberget
Tromberget (umesamisk: Gåbdiesbákttie, lulesamisk: Goabdesbákte ) er et fjell på grensen mellom Rana kommune i Nordland fylke og Arjeplog kommune i Norrbottens län, Sverige. Fjellet befinner seg på sør- og vestsiden av Randalselva, som på umesamisk kalles Rándáljuhka. Tromberget har to topper. Den høyeste ligger på svensk side av grensen og har høyden 1 223 meter over havet. På norsk side av grensen ligger en lavere topp med høyden 1 213 moh. Mellom de to toppene ligger riksrøys 226 som markerer grensen mellom de to landene.
Goabdes er navnet på den samiske runebommen, som ble benyttet av samiske noaider. Dette navnet gjenfinnes også i det sammensatte navnet Goabdesjåhkå, som er det lulesamiske navnet på Randalselva ovenfor Randalsvollen.
Svømming under VM i svømmesport 2017 – 400 meter individuell medley menn
400 meter individuell medley menn er en svømmeøvelse som blir arrangert i VM i svømming 2017 i Budapest i Ungarn 30. juli 2017.
Rekorder
Før konkurransene var gjeldende verdens- og mesterskapsrekorder som følger:
Susanna Happonen
Susanna Maaria Happonen (født 31. mars 1981 i Oslo) er en norsk scenetekniker, forfatter og lyriker.
Happonen har arbeidet ved Hålogaland teater i Tromsø og har gått forfatterstudiet ved Universitetet i Tromsø. Hun debuterte som forfatter i 2013 med diktsamlinga Vi.
Un Kòrsou Hustu
Un Kòrsou Hustu (Et rettferdig Curaçao, UKH) er et politisk parti i Curaçao stiftet i januar 2015 av Omayra Leeflang. Leeflang gikk ut av partiet PAR i juni 2013, og fortsatte som selvstendig parlamentsmedlem. Etter valget i oktober 2016 fikk partiet UKH sin første parlamentsrepresentant, som det tapte igjen ved i valget i april 2017.
Rødsøy
Rødsøy er et annet, gammelt navn for Hafslundsøy i Sarpsborg. Navnet Rødsøy er det opprinnelige navnet, men er lite brukt og fortsatt offisielt i tillegg til Hafslundsøy.
Airbus Defence and Space
Airbus Defence and Space er en divisjon i Airbus Group og en stor aktør i luftfarts-, romfarts- og forsvarsindustriene. Divisjonen ble opprettet i 2014 gjennom en sammenslåing av datterselskapene Airbus Military, Astrium og Cassidian.
Husein Alireza
Husein Alireza (født 27. august 1993) er en saudiarabisk roer.
Han representerte Saudi-Arabia under Sommer-OL 2020 i Tokyo, hvor han ble nummer 24 i singelsculler.
Meghan Lino
Meghan Lino (født 13. august 1984 i Falmouth i Massachusetts) er en rullestolcurlingspiller fra USA.
Sagaen om Vatsdølene
Sagaen om Vatsdølene (norrønt Vatnsdœla saga) er en islendingesaga fra siste halvdel av 1200-tallet. Historien foregår i Vatnadalur nord på Island, og skildrer slekten der gjennom fire generasjoner fra landnåmsmannen Ingimundr til hans oldebarn omkring år 1000. Sagaen har blitt beskrevet som «en av de islendingesagaene som er sterkest preget av innflytelse fra kristendom og riddertid».
Ingemund kjemper sammen med kong Harald Hårfagre i slaget ved Hafrsfjord, men utvandrer senere til Island med hele sin familie, etter råd av en spåkvinne. Ingemund er sagaens hovedperson, og han dør i et forsøk på å skape fred mellom sønnene og en illgjerningsmann. I generasjonen etter Ingemund møter vi sønnene Tore og Torstein, og i neste generasjon Torsteins sønn Ingolf. I den fjerde og siste generasjonen i sagaen er den mektige Þorkell krafla hovedperson; han velger kristendommen. Sagaen er «temmelig løst komponert», og særlig den siste delen består av flere korte episoder uten sammenbinding. Personene blir i stor grad skildret ved hjelp av én dominerende karakteregenskap hos hver av dem: de edle, de oppfarende og de ondsinnede.
I en studie av den danske forskeren Preben Meulengracht Sørensen, hvor han lette etter spor av Frøydyrking i fire islendingesagaer, peker Sørensen på at det i Vatnsdæla saga «is made clear that it is indeed Freyr who directs Ingimundr and his family to Iceland, and the birth of fiordís is regarded as a sign given by the god of fertility.» Sagaen har også «en påfaldende interesse for magi og overtro, naturligvis betragtet fra et kristent synspunkt».
Ulf Merbold
Ulf Dietrich Merbold (født 20. juni 1941) er den første vesttyske borger og andre innfødte tysker (etter Sigmund Jähn) som har fløyet i verdensrommet. Han er også det første medlemmet av Den europeiske romfartsorganisasjons astronautkorps som har deltatt i tokt i verdensrommet. I 1983 ble han og Byron Lichtenberg de første, som nyttelastspesialister, som fløy om bord romfergen Columbia på STS-9-ferden.
Tidlig liv og utdannelse
Merbold ble født i Greiz i Thüringen — faktisk kun 40 km fra hvor Sigmund Jähn, den første tysker i verdensrommet, ble født. Begge kom til å vokse opp i Øst-Tyskland. Etter å ha fullført skolen i 1960, rømte Merbold, som tusenvis av andre før Berlinmuren ble bygget, til Vest-Tyskland. Han studerte fysikk ved Universitetet i Stuttgart, fikk sitt diplom i 1968 og en doktorgrad i 1976. Han ble deretter en del av forskningsinstituttet Max-Planck-Gesellschaft for metallforskning i Stuttgart hvor han arbeidet med faststoffysikk og lavtemperaturfysikk.
Karriere i ESA
I 1978 valgte Den europeiske romfartsorganisasjon (ESA) ham, sammen med Wubbo Ockels og Claude Nicollier, for å bli trent som nyttelastspesialister for den første romferden til Spacelab-modulen. I 1982 ble valgt som fremste nyttelastspesialist, og i 1983 fløy han om bord i romfergen Columbia på STS-9-ferden.
Sinbad: Legenden på de syv hav
Sinbad: Legenden på de syv hav er en amerikansk animasjonsfilm fra 2003. Den ble laget av DreamWorks Animation, og regissert av Patrick Gilmore og Tim Johnson.
Ulf Merbold
Karriere i ESA
Fra 1984 og til 1985 deltok han i forberedelsene for den første tyske Spacelab-turen, D-1, og fungerte som nyttelastspesialist i reserve for STS-61-A, foruten også som koordinator av mannskapgrensesnittet. I 1986 ble han overført til Det europeiske senteret for romfartsteknologi (ESTEC) for arbeide med den europeiske Columbus-modulen for Den internasjonale romstasjonen. Også i 1986 ble han leder av astronautkontoret til den tysk romfartsorganisasjonen DLR.
I 1988 nominerte NASA ham som nyttelastspesialist på IML-1-toktet som ble skutt opp med STS-42 og varte mellom 22. og 31. januar 1992. Det påfølgende året var han vitenskapskoordinator for det andre tyske Spacelab-toktet D-2 (STS-55), som skjedde fra 26. april til 6. mai 1993.
Sinbad: Legenden på de syv hav
Handling
Sinbad og hans menn er pirater, og til sjøs treffer de tilfeldigvis på Sinbads barndomsvenn, Proteus. Han har fått i oppgave å frakte Fredens Bok til sin hjemby, Syracuse. Sinbad prøver å stjele boken, men blir avbrutt av et sjømonster som angriper båten, men blir bekjempet av Sinbad og Proteus sammen. Sjømonsteret rekker akkurat å dra med seg Sinbad under vann og her blir han fanget av Eris, Gudinnen av Kaos. Eris gir Sinbad et tilbud om å stjele boken for henne, i bytte mot evig rikdom, noe Sinbad går med på. Han blir sluppet fri, og blir med en uvitende Proteus tilbake til Syracuse, for å stjele boken til Eris. Kort tid etter at boken er trygt på plass, stjeler Eris boken forkledd som Sinbad, som får skylden for tyveriet. Sinbad forklarer at det er Eris som har stjålet boken forkledd som han, og retten går med på å gi han et forsøk på å stjele boken tilbake, og returnere den til Syracuse. Hvis Sinbad ikke kommer tilbake, vil Proteus bli dømt til døden i hans sted. Sinbad må nå reise til Tartaros, et sted ingen har kommet levende i fra.
Ulf Merbold
Karriere i ESA
I 1993 begynte han også trening med å fly den første av to felles europeisk-russiske tokt til romstasjonen Mir, kalt for Euromir 94. I 1994 var han den første ESA-astronauten som fløy i verdensrommet med Russland om bord på Soyuz TM-20, og vendte tilbake til jorden på Soyuz TM-19. I løpet hans tre turer i verdensrommet tilbrakte han totalt 49 dager, 21 timer og 38 minutter i rommet.
Rosenborggata (Oslo)
Rosenborggata (1–23, 2–26) er en gate på Hegdehaugen og Fagerborg i bydel Frogner i Oslo. Den går mellom Bogstadveien og Fagerborggata, like før sistnevnte går over i Pilestredet.
Gaten fikk navn i 1879 etter Rosenborg løkke, opprinnelig en del av Froms løkke. Den følger et høydedrag på overgangen mellom Hegdehaugen og Fagerborg, gjennom et område som i utgangspunktet hadde løkkeeiendommer. Rundt 1900 hadde gaten mange av de murgårdene som fortsatt står, på vestsiden, mens det stod en rekke trehus langs østsiden. Overhaug løkke lå her, med eiendommene Nøisomhed og Fagersjaa omtrent ved nr. 13 og 15. Et trehus der Peter Christen Asbjørnsen bodde i til sin død i 1885, stod ved nr. 2. Det ble revet i 1902 og er minnet med en blå plakett på gårdveggen. Eksisterende murbebyggelse på østsiden har kommet til i løpet av 1900-tallet.
Trana
Trana har flere betydninger:
Neoprosopocoilini
Neoprosopocoilini er en gruppe av biller som hører til familien hjortebiller (Lucanidae) i gruppen skarabider (Scarabaeoidea).
Levevis
Hjortebillene er skogsinsekter med larver som utvikler seg i morken, død ved, for eksempel gamle stubber. Disse artene finnes mest i ikke altfor høytliggende, tropiske skoger.
Utbredelse
Gruppen er hovedsakelig utbredt i Sør-Amerika, men forekommer også på Hawaii. De fleste av artene lever i Brasil.
Systematisk inndeling
Disse slektene blir ofte plassert i gruppen Sclerostomini.
Skottland under Samveldelekene 2022
Skottland deltar under Samveldelekene 2022 fra 28. juli til 8. august 2022 i Birmingham, England. Det er 22. gangen Skottland deltar under samveldelekene i det landet han konkurrerte ved samtlige leker siden de oppstod i 1930.
Cardiff Docks
Cardiff Docks er en havn i det sørlige Cardiff, i Wales.
På sitt mest travle var den en av de største dokkingssystemene i verden med en total kaikapasitet på 11 km. Den var en gang den viktigste havnen for kulleksport fra det sørlige Wales, men dagen havn er viktig for import og eksport av containere, stål, skogsprodukter, tørrlast og tankskip.
Mielkesia
Mielkesia paranaensis er en sommerfugl som hører til familien påfuglspinnere (Saturniidae).
Utseende
En liten, gul påfuglspinner med purpur-brune tegninger: to lengdestriper på thorax, bånd langs ytterkantene av begge vingepar, en kort, bred strek ved roten av forvingen og en rund flekk rett utenfor denne.
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Utbredelse
Arten er utbredt i Brasil.
Sixpence
Sixpence, også kalt tanner og half-shilling, var en britisk mynt med verdi 6 pence, som tilsvarte ½ shilling. Mynten ble laget fra 1551 til 1971, da det ble innført en desimalisering i den britiske valutaen, men var lovlig betalingsmiddel fram til 1980.
Annet
Sixpence er også en bar i Kristiansand.
Symmetrisk matrise
Ei symmetrisk matrise er ei matrise som er lik transponeringa si. Formelt er ei matrise M symmetrisk hvis og bare hvis M=M^T. Bare kvadratmatriser, altså matriser med like mange kolonner som rader, kan være symmetriske.
Eksempel
Matrisa M er symmetrisk siden M=M^T.
Følgende matrise A vil der i mot ikke være symmetrisk
Egenskaper
Ei reell symmetrisk matrise har noen spesielle egenskaper utover ei vanlig matrise. Følgende egenskaper følger fra spektralteoremet for symmetriske matriser
Paraepepeotes
Paraepepeotes er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore til store (10-40 millimeter), slanke, brune til svarte trebukker, kroppen ofte med flekker av lyse skjell. Antennene er lange, hos hannene gjerne betydelig lengre enn kroppen. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.
Utbredelse
Gruppen er utbredt i Sørøst-Asia.
Lars Farestvedt
Han vant 6 NM-gull og 20 NM-medaljer i perioden 1982–1987.
Miljøkjemi
Fagområdet omhandler kilder, reaksjoner, transport, effekter og virkninger av kjemiske forbindelser på naturmiljøet i luft, jord og vann i tillegg til menneskelig påvirkning i disse miljøer.
Må ikke forveksles med grønn kjemi eller miljøvern.
Jerry Reed (1972-album)
Jerry Reed er et musikkalbum av Jerry Reed som ble utgitt mai 1972. Albumet består av ti sanger hvorav fire er komponert av Reed selv. Produsent var Chet Atkins og Reed.
La Silvia
La Silvia (RV 734) er en dramma pastorale per musica i tre akter av Antonio Vivaldi til en italiensk libretto av Enrico Bissari. Den ble først framført den 28. august 1721 på Teatro Regio Ducale i Milano i forbindelse med fødselsdagsfeiringen til den østerrikske keiserinnen Elisabeth Kristine, hustru til keiser Karl VI av Østerrike.
Bakgrunn
I 1718 hadde Vivaldi blitt nominert til maestro di cappella di camera, ved hoffet til Filipp von Hessen-Darmstadt i Mantova som han komponerte Armida al campo d'Egitto, Teuzzone, Scanderbeg (alle 1718) og så Tito Manlio (1719) og La Candace (1720) for. Da han kom tilbake til Venezia, etter å ha framført La verità in cimento på Teatro Sant'Angelo, ble Vivaldi, sammen med Giovanni Porta, Anna Maria Strada og andre en av skyteskivene til komponisten Benedetto Marcello i den satiriske pamfletten hans Il teatro alla moda (skrever 1718-1719, publisert 1720).
Teksten til Bissari ble opprinnelig skrevet i 1710 som et skuespill for prinsesse Teresa Kunegunda Sobieska, den andre hustruen til den bayerske kurfyrsten Maximillian II Emmanuel. Operaen ble framført på ny i Milano i 1723 og 1724. 8 av ariene er bevarte i Biblioteca Nazionale di Torino.
Låseavstand
Låseavstand, noen ganger kalt kammerfikslengde eller lukkeavstand, sier noe om hvor romt kammeret er på et skytevåpen, og måles fra støtbunnen til datumlinjen som er den delen av kammeret patronen kamrer mot og som stopper den fra å bevege seg videre fremover.
På engelsk brukes begrepet headspace både om låseavstand (kammerfikslengde), hylsefikslengde og patronspill, og den engelske fagterminologien kan derfor være noe mindre presis enn den norske.
Ulike patrontyper
Ulike patrontyper har datumlinjen på forskjellige posisjoner på hylsen.
Så godt som alle patroner har en flens i bunnen av hylsen kalt randen som utdrageren på våpenet griper tak i for å dra hylsen ut av kammeret.
Randpatroner (også kalt kragepatroner) har større diameter på randen enn resten av hylsen.
Rillepatroner har utdragersporet maskinert inn i hylsehodet, slik at randen har samme diameter som den tilstøtende delen av hylsen.
De fleste moderne patroner til selvladende våpen er rillepatroner. Rettveggede rillepatroner fikserer ofte hylsefikslengden på hylsens fremkant (som vist på bildet over). Dette krever at man er nøye med hylselengden på ammunisjonen. Randløse flaskehalspatroner kan fiksere på den koniske skulderen mellom halsen og den delen av hylsen med større diameter.
Noen store randløse magnumpatroner har et såkalt magnumbelte fremfor utdragersporet. Beltet har litt større diameter enn resten av hylsen slik at patronen kan fiksere på den fremste kanten av magnumbeltet. Det opprinnelige formålet med et slikt belte var å sikre nøyaktig fiksering av patroner med små skuldervinkler i tilfeller hvor det er vanskelig å sikre presis fiksering på skulderen. I praksis ligner dette på fikseringsfunksjon til en rand, men man unngår samtidig at patronene hekter seg fast i hverandre under mating. Magnumbelte blir brukt på patroner som .300 H&H Magnum og en del andre magnum-riflepatroner, derav navnet magnumbelte.
CIP-godkjenning av låseavstand og hylsefikslengde
Den europeiske standardiseringsorganisasjonen CIP bruker klassifiseringene randløs, rand, magnum, pistol, revolver og randtent for å klassifisere hundrevis av forskjellige patroner for skytevåpen.
Kontroll av dimensjoner på fabrikkammunisjon utføres av produsentene selv etter retninglinjer beskrevet av CIP. Hylsefikslengde kontrolleres ikke ifølge disse retningslinjene (selv på randløse koniske patroner) ettersom det med moderne kvalitetssikring antas i de fleste tilfeller å være innenfor trygge rammer. Det legges da til grunn at en for lang patron ikke vil la sluttstykket låse, mens en for kort patron ikke vil ha nok støtte mot støtbunnen til at den vil avfyre.
Teori
Hylsen på en patron har mange funksjoner. Den mest åpenbare funksjonen er å være en beholder for krutt, kule og tennhette. I tillegg er hylsen forseglet mot støtbunnen, og vil ved avfyring utvide seg og på den måten også skape en forsegling mot kammerveggene slik at kruttgassene ikke skal kunne slippe bakover. Etter avfyring er hylsen konstruert for å trekke seg noe sammen igjen slik at den ligger noe løst i kammeret og dermed enkelt kan fjernes.
Sentertente patroner har tykkere vegger nær hylsebunnen for å forebygge utvidelse der hvor patronen ikke er fullt omsluttet eller har støtte, altså i glipen mellom kammeret og sluttstykket.
Låseavstanden har en kritisk funksjon i alle skytevåpen, og kontrolleres på fabrikk av en kompetent tekniker med korrekt utstyr før våpenet tas i bruk. Hjemmeladere må i tillegg også ta hensyn til hylsefikslengden på ammunisjonen for å sikre passelig patronspill.
For mye patronspill gir lite støtte til patronen under avfyring, og kan i verste fall føre til at hylsebunnen eller tennhetten sprekker. Det vil da frigis gass under høyt trykk, hvilket kan forårsake brannskader fra kruttgassene eller kutt og øyeskader fra metallfragmenter som kommer mot skytteren og personer som står i nærheten.
Måleinstrumenter
Industristandarden for kontroll av låseavstand er ved hjelp av et sett med tolker som kalles gå- og ikke-gå-tolker eller gåtolk/stopptolk (på engelsk go gauge og no-go gauge). Dette er patronspesifikke presisjonsverktøy som i utforming ligner på patroner, og er vanligvis laget av varmebehandlet verktøystål.
En tredje type tolk er en felttolk (engelsk field gauge) som er ment å brukes i felten for å kontrollere at målene på kammeret ikke går over de absolutte maksdimensjonene. Felttoker kan være er nyttige ettersom kammer og sluttstykke vil slites over tid, hvilket kan føre til at låseavstanden gradvis blir større enn fabrikkspesifikasjonene som måles med gå- og ikke-gå-tolkene.
Et sluttstykke som lukker på ikke-gå-tolken, men ikke på felttolken, er nær å være utrygg å skyte, og kan lettere gi feilfunksjon med patroner med litt feil hylsefikslengde.
Kammertolker brukes vanligvis ved at de settes manuelt inn under utdrageren på sluttstykkehodet, før man så fører tolken inn i kammeret og noterer seg om sluttstykket vil låse (eller eventuelt lukke seg, på våpen uten låsemekanisme). Det er viktig å bruke en liten og konsekvent mengde kraft for å lukke sluttstykket hver gang. Kammertolken skal ikke presses inn, men gli inn av sin egen vekt. Man kan få en upresis måling av låseavstanden dersom det brukes mye kraft for å lukke sluttstykket.
Tabellen under beskriver bruken av de ulike tolkene:
Andre patronendimensjoner
Patronspill er ikke den eneste viktige dimensjonen for å sikre god funksjon. Andre viktige dimensjoner er patronens totallengde (med kule) og bunndiameter. Disse kan også være vesentlige for at en patron skal passe i et kammer, og måles i noen tilfeller av kammertolken.
Patroner som er svært nær kammermålene gir ofte bedre presisjon, mens patroner som er ørlite mindre enn kammeret ofte fungerer mer pålitelig.
Emil Sandberg
Emil Sandberg (født 16. mai 1875 i Christiania, død 2. juli 1955) var en norsk lokomotivfører og faglig tillitsmann, fra 1908 til 1911 og en periode ved årsskiftet 1924-25 formann i Norsk Lokomotivmannsforbund.
Sandberg begynte å arbeide ved jernbanen som 15-åring i 1890, da han fikk jobb som lokomotivpusser ved Hovedbanen. Han avanserte til fyrbøter, deretter lokomotivfører.
Han var medlem av 1. distrikts lokomotivpersonales forening fra organisasjonen ble stiftet i 1893, og ble snart også aktiv i landsforeningen. I 1904 deltok han i lokomotivmannskongress på skandinavisk nivå, og året etter ble han nestformann i Lokomotivmandsforbundet. I 1906 var han initiativtager til opprettelsen av organisasjonens blad Lokomotivmands Tidende, og satt som formann i redaksjonskomiteen.
I 1908 ble Sandberg valgt til formann i NLF, og hadde vervet til 1911. Fra 1913 var han valgt redaktør for Lokomotivmands Tidende og fra 1916 forretningsfører i forbundet, i fullt lønnet stilling. Sandberg var en sentral pådriver da NLF i 1919 gikk inn i Landsorganisasjonen.
REC Solar
REC Solar ASA (ose: RECSOL) er et norsk selskap som leverer solcellepaneler og -installasjoner. Selskapet ble opprettet i 2013 da daværende Renewable Energy Corporation (REC) ble delt i to selskaper: REC Silicon og REC Solar.
Hovedkontoret ligger i Oslo, men produksjonen av silikonbaserte solcellepaneler foregår i Tuas View i Singapore, hvor selskapet har 1500 ansatte. I 2012 produserte REC solcellepaneler med en samlet effekt på 722 MW.
24. november 2014 ble det kjent at selskapet blir solgt til Bluestar Elkem for 4,3 milliarder kroner, og salget ble godkjent 16. januar 2015 av en ekstraordinær generalforsamling.
10. oktober 2021 ble selskapet kjøpt av Indiske Reliance Industries Ltd, og ble da omtalt som den største europeiske merkevaren innen solceller.
19. august 2022 meldte REC Solar Norway at alle ansatte ville bli permittert fra 3. september som følge av høye strømpriser i Sør-Norge. Det gjaldt 250 ansatte på Herøya og 169 ansatte i Kristiansand. Bedriften gikk i dialog med myndighetene og sa at de ville starte opp igjen driften dersom de fikk strømstøtte.
Logikal
Logikal er et norsk popband startet i Bergen i 1998 av låtskriver, vokalist og bassist Knut Aafløy og trommeslager Nikolai Hamre.
Debutalbumet Maniacs, panics and crashes (1999)
Både Aafløy og Hamre hadde vært med i en rekke ulike bergensband før de startet Logikal. Hamre hadde blant annet spilt i bandet Pogo Pops, som ble oppløst før 1998. Høsten 1997 spilte Aafløy og Hamre inn to låter i studioet Rec 90, sammen med gitaristen Mats Grønner fra Chocolate Overdose og Unge Frustrerte Menn, og med Geir Luedy Andersen fra Chocolate Overdose og Unge Frustrerte Menn som produsent.
I januar 1998 spilte bandet inn en musikkvideo til låten Has it ever happened. Videoen ble satt på spillelisten til MTV Europes prestisjetunge show Alternative Nation, og de neste seks månedene ble den ofte spilt i programmet. I 1998 gjenopptok bandet innspillingene i Sigma studio; de var selv produsenter for låtene de spilte inn. Yngvar Flatøy, som tidligere hadde spilt i The Rambelins, ble bandets gitarist. Da albumet var ferdig innspilt forlot Hamre bandet, og ved utgivelsen var han allerede erstattet av Rune Kogstad, som hadde vært trommeslager i Barbie Bones. Albumet Maniacs, panics and crashes ble sluppet november 1999 på det nystartede osloselskapet Supernova. Bandets konserter begrenset seg til scener i Bergen. Debutalbumet ble belønnet med terningkast 5 i VG. Bandet tok navn etter debutalbumets åpningsspor, som hadde tittelen Logical.
Albumet Kevin Keegan (2002)
Våren 2000 ble bandet fristilt fra kontrakten med Supernova. Deretter gikk de straks i gang med å spille inn oppfølgeralbumet i Rec 90 studio, med Bjørn Ivar Tysse fra Chocolate Overdose som produsent. Radiosingelen Unitary tendencies ble spillelistet på radio vinteren 2001. Underveis i innspillingen sluttet både Kogstad og Flatøy; de ble erstattet av henholdsvis trommeslager Marius Mathisen og gitarist Mads Berven. Albumet Kevin Keegan ble sluppet i februar 2002 på Logikal Records, med Bergen Records som distributør. Anmelderen i Bergens Tidende ga albumet terningkast 5. NRK P3 satte de to singlene Justice and business og Make it snappy på kanalens spillelister. Bandet deltok i TV-programmene Absolutt Norsk og God morgen, Norge i mai 2002. Berven forlot gruppen høsten 2002, og ble erstattet av Kjell Åge "Damage" Karlsen.
Tredjealbumet som ikke ble ferdigstilt
Trioen påbegynte sitt tredje album i Lydriket studio i Bergen med Geir Luedy Andersen, men dette prosjektet ble ikke ferdigstilt. Bandet ble oppløst da Aafløy samme år flyttet til Oslo. Karlsen spilte senere i Breed, Gromth, og Chrome Division.
Albumet Logikal (2015)
Høsten 2008 påbegynte Knut Aafløy innspillingen av et nytt album, med Bjarte Jørgensen og Ørnulv Brun Snortheim som produsenter og musikere i Pipelyd studio i Oslo. Innspillingen pågikk over en femårsperiode, og blant bidragsyterne var Thom Hell på duetten Declare your love. Jørgensen og Snortheim hadde begge bakgrunn fra gruppen Tolv Volt, hvor Stein Torleif Bjella var frontfigur. Jørgensen spilte også i Love Connection med blant andre Thom Hell, Frank Hammersland og Marte Wulff.
Stereovision ble utgitt av Knut Aafløy under artistnavnet Logikal i juni 2015.
Sportsklubben Trygg (Stavanger)
Sportsklubben Trygg (stiftet 1927) var et norsk idrettslag fra Stavanger.
SK Trygg var medlem av Arbeidernes Idrettsforbund (AIF), og kom bl.a. helt til finalen i arbeidermesterskapet i fotball i 1931. I finalen ble det tap 0-6 mot Sprint.
Hovförsamlingen
Kungliga Hovförsamlingen er en ikke-territoriell menighet innen Svenska kyrkan, omfattende Kongehuset og ansatte ved hoffet og deres pårørende. Menighetskirke er Slottskyrkan i Stockholms slott. Menigheten er organisert under hovkonsistoriet og ligger utenfor den gjengse stiftsorganisasjonen. Den som er sogneprest (kyrkoherde) har offisielt og tradisjonelt tittelen «pastor i Hovförsamlingen».
Sportsklubben Trygg (Stavanger)
SK Trygg ble slått sammen med Hetland Idrettsforening til Hetland-Trygg i 1947. I 1948 fikk den sammenslåtte klubben navnet Idrettslaget Odin.
Hovförsamlingen
Medlemskap
Hovförsamlingen har drøye 480 medlemmar; menighetskirke er Slottskyrkan på Stockholms slott.
Hovförsamlingens medlemmer har vrd direktr kirkelige valg bare stemmere til Kyrkomötet og da danner menigheten en slags valsamfällighet med Stockholms stifts valgkrets. Menigheten står ved siden av stiftsorganisasjonen hvorved överhovpredikanten er «biskops vederlike». Den står også utenfor det innenkirkelige økonomiske utjevningssystemet.
Hovförsamlingens kyrkoråd velges ved samme tid som de direkte kirkelige valgene ved kyrkostämma.
Hetland Idrettsforening
Hetland Idrettsforening (stiftet 1919) var et norsk idrettslag fra Stavanger.
Hetland IF var medlem av Arbeidernes Idrettsforbund (AIF), og vant bl.a. Arbeidermesterskapet i fotball i 1927. Finalen mot Ørn Trondheim ble forøvrig ikke spilt før i mai 1928 på grunn av pengemangel i AIF.
Hetland IF ble slått sammen med SK Trygg til Hetland-Trygg i 1947. I 1948 fikk den sammenslåtte klubben navnet Idrettslaget Odin.
Jaiba
Jaiba kesselringi er en sommerfugl som hører til familien påfuglspinnere (Saturniidae).
Utseende
En middelsstor, lyst gråbrun påfuglspinner. Forvingen har to litt utydelige, lyse tverrbånd.
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Mælan skole
Gammelskolen ble bygget i 1874 ved gamle bankterminalen for gamle Stjørna kommune og virket helt til 1954 som ble senere revet. Nyskolen sto ferdig i 1954 og har senere blitt påbygd ved flere anledninger. Den inneholder et nybygd skolekjøkken, en gymsal og et basseng på 12 m x 6.5 m bygd i 1979. I 1983 kom nybygget og stod helt ferdig i 1985 og huser et folkebibliotek for lokalbefolkningen.
Rødpil
Rødpil (vitenskapelig navn: Salix purpurea) er et løvtre og en busk av vierfamilien som kan bli 1-4 meter høy. Den er sjelden i Norge, men finnes naturalisert eller gjenstående langs kysten til Bergen, og via Oppland og Hedmark til Nord-Trøndelag. Den foretrekker fuktig grusjord langs bekker, strender, elver og veigrøfter. Den blomstrer i april-mai.
Grenene er lyst vinråde eller gulbrune av farge og snaue og glatte. De eldre kvistene er gulbrune eller grågrønne, ofte med rødskjær. Den har normalt motsatte og 4-9 cm lange blader som er tagget ytterst. Bladkanten kan være litt nedoverbøyd. Bladet er bredest ytterst og smalere inne mot bladstilken. Deter på undersiden grågrønt og på oversiden matt grønne med svakt blåskjær. Bladstilken er 2-9 mm lang, gulgrønn og snau. Det er 12-27 par sidenerver på bladet. Arten har ikke øreblad.
Utbredelse
Rødpil vokser i Nord-Europa, og er i Norden sjelden og stort sett plantet eller gjenstående på det sentrale Østlandet, på Sørlandet og langs kysten opp til Bergen, samt via Oppland og Hedmark opp i Sør-Trøndelag og ut til traktene rundt sørlige Trondheimsfjorden, til grensetraktene mellom Sør- og Nord-Trøndelag. Den finnes også spredt i hager og parker i sørlige Sverige, rundt Helsingfors, og i hele Danmark.
Tony Wilding
Wilding vant en olympisk bronsemedalje for Australasia i tennis under OL 1912 i Stockholm. Han kom på tredjeplass singleturneringen innendørs. Wilding vant singleturneringen Wimbledon fire år i rad 1910–1913. Han var den første og hittil eneste, newzealandske tennisspilleren som har vunnet herresinglen i Wimbledon. Han har også vunnet Australian Open to ganger, i 1906 og 1909 i single.
Wilding ble drept under et slag på vestfronten under første verdenskrig i 1915.
Celaenorrhinini
Celaenorrhinini er en gruppe av tropiske sommerfugler som tilhører familien smygere (Hesperiidae). Det er beskrevet rundt 140 arter fordelt på sju slekter.
Systematisk inndeling
Inndelingen følger Brower & Warren (2007).
Ural-375
Ural-375D
Boikottloven
Boikottloven (fullt navn: lov om boikott) er en norsk lov som regulerer og forbyr visse former for boikott.
Loven definerer boikott som en oppfordring, avtale eller lignende tiltak som for å tvinge, skade eller straffe noen tar sikte på å hindre eller vanskeliggjøre en persons eller virksomhets økonomiske samkvem med andre.
Boikott er ifølge lovens rettsstridig når den har et rettsstridig formål eller ikke kan nå sitt mål uten å føre til et rettsbrudd, når den blir foretatt eller holdt vedlike ved rettsstridige midler eller på en unødig opphissende eller krenkende måte eller ved usanne eller misvisende opplysninger, når den vil skade vesentlige samfunnsinteresser eller virke utilbørlig, når det ikke er noe rimelig forhold mellom den interesse som skal fremmes ved boikotten og den skade som den vil føre med seg og når den blir foretatt uten at den som boikotten er rettet mot har fått rimelig varsel. Hvis det er gitt varsel om boikott, kan søksmål reises for å få avgjort om den er lovlig. Domstolen kan ved midlertidig forføyning sette forbud mot boikotten til det er avgjort om den er lovlig.
Loven gjør det straffbart å sette i verk rettsstridig boikott og angir en strammeramme på bøter eller fengsel opptil tre måneder.
Just Hold Me
Just Hold Me er en sang som synges av Maria Mena.
Den ble gitt ut på hennes tredje studioalbum Apparently Unaffected, i 2005 og var den ene av to singler fra albumet. Den andre singelen var Miss You Love. Albumet Apparently Unaffected ble nominert til Spellemannprisen.
Johann Baptist Wendling
Liv og virke
Wendling tilhørte Mannheimerskolen. Han var førstefløytist i kurfyrst Karl Theodor av Bayerns hofforkester som ble ledet av Johann Stamitz og Christian Cannabich. Wendling var gift med sopranen Dorothea Spurni, en av tidens mest feirede operasangere.
Wendling gjennomførte en rekke konsertreiser over store deler av Europa, til dels sammen med kona. På konsertene presenterte han blant annet egne komposisjoner.
Alt Wendling skrev av konserter og kammermusikk var med fløyte. Verkene ble utgitt i Paris, London, Amsterdam og Mannheim.
Wendling var en høyt ansett fløytelærer. Blant hans mest kjente elever var François Devienne, Johann Georg Metzger, Johann Baptist Becke og Johann Nikolaus Heroux.
Verk
<div style="">
P-257-24K
P-257-24K (russisk:П-257-24 К) er et russisk militært sentralbord basert på Ural-375 eller lignende kjøretøy. Sentralbordet kopler automatisk sammen landlinjer som felttelefoner, koaksialkabler og fiberkabler med trådløse radiolinjesystemer og radionettverk, og er en vesentlig bestanddel i russisk militær kommando og kontroll.
Kommunedel 8, Bragernes
Kommunedel 8 i nye Drammen kommune består i hovedsak av Bragernes og Øren. Samlet befolkning for Bragernes og Øren er. Innbyggertorget for kommunedelen er Drammen rådhus.
Etter Kommunereformen 1. januar 2020 ble Drammen, Nedre Eiker og Svelvik kommune slått sammen til nye Drammen kommune, i den sammenheng ble Drammen delt opp i ti kommunedeler. Bragernes og Øren er kommunedel 8.
Skoler
Skolekretser som inngår i kommunedelen er Bragernes, Øren og Aronsløkka.
Villy Solheim
Villy Solheim (født 11. september 1945) er en norsk forfatter, maler og musiker, tidligere pinsepastor, bosatt i Hamarvik i Trøndelag.
I sin debutroman Alle dine brenninger fra 2009 tar han for seg vekkelse, bedehus og hverdag i et fiskevær i Nord-Norge.
Sikspens
Sikspens eller sixpence, også kalt sikspenslue/sixpencelue, golflue og annet, er en rund, flat skyggelue der skyggen er trukket med stoff og den bløte pullen ofte er høy i bakkant. Lue- eller hattetypen finnes i ulike formvarianter.
Ignacio Vásquez
Ignacio Vásquez (født 4. desember 1998) er en dominikansk roer.
Sikspens
Sikspensluene oppstod på 1500-tallet som en videreutvikling av vanlige flate baretter for menn, ofte kalt bonnets på engelsk. Luene har siden vært brukt i forskjellige sammenhenger og av forskjellige samfunnsgrupper. På 1900-tallet ble de populære hodeplagg til sports-, fritids- og arbeidsbruk i Nord-Amerika og Europa, særlig i England, men også i form av for eksempel kinesiske «maoluer». Sikspenser er i dag blant annet moteplagg, og bæres med luepullen trukket bakover eller dyttet framover over lueskyggen.
Ignacio Vásquez
Han representerte Den dominikanske republikk under Sommer-OL 2020 i Tokyo, hvor han ble nummer 25 i singelsculler.
Sikspens
Navn
Forskjellige varianter av sikspensluer har tidvis vært svært populære som hodeplagg til fritids- og arbeidsbruk, og luetypen har derfor fått flere kallenavn, ikke minst på engelsk. Betegnelsen sixpence kan regnes som en pseudoanglisisme, og brukes i Norge og Danmark og stammer antakelig fra den opprinnelige prisen på luene. Sikspensluer omtales ofte også som golfluer eller bare caps på norsk. Ordet møsse, fra svensk mössa eller tysk Mütze, ble brukt i Trøndelag og Nord-Norge. På engelsk er en av de vanlige betegnelsene flat cap. Listene viser flere navn.
Parpar
Parpar er en bibelsk elv i Syria. Den er den mindre viktige av to elver i Damaskus som er nevnt i Kongebøkene (2. Kong 5,12, den andre er Abana), og er i dag generelt identifisert som A`waj. Men om referansen til Damaskus er avgrenset til byen, som i den arabiske versjonen av Det gamle testamente, så er Parpar den moderne Taura.
I de tidlige Baedeker-guidene blir den identifisert som Al-Sabirani, en sideelv til A`waj.
Elven renner i Rif Dimashq fra vest til øst, og flyter fra Hermon vest for Damaskus, og som Abana flyter den over sletten ved Damaskus, som på grunn av disse elvene er grønne og frodige. Elven flyt ut i myrområder, eller Marjvatna, på grensen til den store arabiske ørken.
Inabanga
Inabanga er en kommune i provinsen Bohol på Filippinene. Ved folketellingen i 2015 kom man til et befolkningstall på 45 880.
Barangayer
Inabanga er inndelt i 50 barangayer.
Musikkåret 1579
Musikkåret 1579 er en oversikt over hendelser, fødte og avdøde musikkpersonligheter i 1579.
Ida Saxton McKinley
Ida Saxton McKinley (født 8. juni 1847 i Canton i Ohio, død 26. mai 1907 samme sted) var USAs førstedame fra 1897 til 1901, så lenge hennes ektemann William McKinley var president. Hun var også førstedame da McKinley var Ohios guvernør fra 1892 til 1896.
Bakgrunn
Hun var datter av bankier James Saxton og hustru Katherine DeWalt. Barndomshjemmet hennes, hvor hun også bodde i noen år med ektemannen, er bevart i sin opprinnelige viktorianske stil, og åpnet som et museum i 1998. Hun gikk på Brookes pikepensjonat i Media i Pennsylvania.
Hun arbeidet som bankkasserer for faren før hun ble gift, en stilling som på den tiden pleide å være forbeholdt menn.
Hun ble beskrevet som «sjarmerende og svært attraktiv kvinne» på den tiden hun møtte den fire år eldre William McKinley, som var advokat og veteran fra borgerkrigen og bodde i Canton. De skal ha møttes første gang på en piknik i 1867 og blitt et par etter at hun kom hjem fra sin dannelsesreise til Europa i 1869.
Ekteskap, etterhvert «First Lady»
Ida og William McKinley giftet seg i januar 1871. Deres første barn, Katherine, ble født på juledagen i 1871. En andre datter, Ida, ble født i 1873, men døde samme år. Hun ble dypt deprimert, og hennes skrøpelige helse ble forverret. To år senere døde Katherine av tyfoidfeber. Ida kom aldri over døtrenes død, og ekteparet fikk ingen flere barn. Hun utviklet også årebetennelse og epilepsi på denne tiden.
McKinley forble en trofast ektemann med omtanke for hustruens medisinske og følelsesmessige behov resten av sitt liv. Han håndterte tålmodig og hensynsfullt hustruens anfall og raseriutbrudd.
Hun var ikke til stede da William McKinley ble skutt av en anarkistisk attentatmann under Verdensutstillingen i Buffalo i 1901, men var hos ham under hele dødsleiet. Mange forventet at Ida ikke ville overleve ektemannen særlig lenge. En venn av familien sa idet McKinley lå døende, at de burde være forberedt på en dobbel begravelse. Selv om Ida hadde mistet livsgleden, skjedde ikke det. Hun fulgte kisten på toget, men var for svak til å stille i bisettelsen.
Hun ble værende i Canton resten av sitt liv, og døde den 26. mai 1907, 59 år gammel. Hun døde bare noen måneder før det store gravminnet i marmor over ektemannen ble avduket av president Roosevelt. William og Ida McKinley er gravlagt der sammen med sine tre døtre, på en ås med utsikt over Canton.
Félix Potoy
Félix Potoy (født 15. mars 1995) er en nicaraguansk roer.
Han representerte Nicaragua under Sommer-OL 2020 i Tokyo, hvor han ble nummer 26 i singelsculler.
Hajar
Hajar er et arabisk kvinnenavn.
Etymologi
Navnet har usikker opprinnelse, men kan være dannet av et hebraisk ord som betyr «flukt».
Kjente personer med navnet
Personene i listen er ordnet kronologisk etter fødselsår.
Marie Dubois
Biografi
Claudine Huzé fulgte dramakurser på teaterskolen i Rue Blanche, hvor hun lærte om både moderne og klassisk komedie. Etter at hun forlot skolen spilte hun med i flere forskjellige teaterstykker, før hun ble kjent i tv-seriene La caméra explore le temps og Les Cinq Dernières Minutes, hvor François Truffaut la merke til henne og engasjerte henne til filmen Skyt på pianisten. Det var også Truffaut som gav henne kunstnernavnet Marie Dubois (en hyldest til en heltinne i en roman fra 1952 av forfatteren og dikteren Jacques Audiberti). Det var under opptakene til denne film at hun som bare 23-årig fikk de første symptomer på multiple sklerose, symptomer som hun ignorerte, for å forfølge en karriere innenfor film i den franske nye bølgen.
Hun spilte i filmene En kvinne er en kvinne av Jean-Luc Godard, To menn og en kvinne av François Truffaut og Kjærlighetskarusellen av Roger Vadim. Parallelt innspilte hun populære filmer av Georges Lautner, Henri Verneuil og Édouard Molinaro. I 1964 spilte hun Jean Gabins kjæreste i filmen L'Âge ingrat, sammen med Fernandel. Hennes karriere tok for alvor fart etter hun spilte Juliette i Unnskyld - vi flykter! av Gérard Oury fra 1966, der hennes blonde hår og blå øyne fascinerte Bourvil. I 1965 spilte hun nettopp sammen med Bourvil og Lino Ventura i filmen Les Grandes Gueules. Hun spilte sammen med Jean-Paul Belmondo i Tyven, tyven av Louis Malle og med Michel Simon i en av hans siste filmer.
I filmen Hårnålsvinger og raske skranglekasser - Alle tiders race jorden rundt fra 1969 spilte hun overfor blant annet Tony Curtis, Jack Hawkins, Peter Cook, Bourvil og Terry Thomas og spiller en feminist sammen med Mireille Darc. I 1972, mottok hun prisen for beste skuespiller av Académie Nationale du Cinéma for sin rolle som Alice i filmen Les Arpenteurs. Sine likemenns anerkjennelse fikk hun i 1977, da hun mottok César for beste kvinnelige birolle for sin prestasjon i filmen Truselen, av Alain Corneau, der hun spiller rollen som en sjalu kvinne. Etter innspillingen av filmen brøt hennes sklerose ut på ny, tyve år etter de første symptomer, og hun opptrådte heretter kun i mindre roller i mindre filmer.
Fra 2001 engasjerte hun seg helhjertet i kampen mot multippel sklerose ved blant annet å fortelle om sykdommen i en film av Alain Corneau.
Den 3. november 2007 mistet hun sin mann Serge Rousseau, som hun giftet seg med i 1961 og med hvem hun hadde datteren Dominique.
Hun døde den 15. oktober 2014 på et aldershjem i Lescar, nær Pau.
Polen rundt 2017
Polen rundt 2017 var den 74. utgaven av sykkelrittet Polen rundt og ble arrangert fra 29. juli til 4. august 2017. Det polske etapperittet var det 27. arrangementet på UCIs WorldTour-kalender i 2017.
Belgiske Dylan Teuns fra BMC vant den tredje etappen og rittet sammenlagt, kun to sekunder foran den polske 2014-vinneren Rafał Majka og ytterligere ett sekund foran nederlandske Wout Poels. Den slovakiske verdensmesteren Peter Sagan ledet rittet før den sjette etappen til Zakopane og forsøkte i siste etappe å ta igjen det tapte, men hans solobrudd ble hentet inn i den siste bakken.
Arbroath Abbey
Arbroath Abbey er et kloster i den skotske byen Arbroath som ble grunnlagt i 1178 av kong Vilhelm I av Skottland for en gruppe benediktinermunker fra Kelso-klosteret lengre sør. Det ble innviet i 1197 med en dedikasjon til den avdøde Thomas Becket, som den skotske kongen hadde møtt ved det engelske hoff. Grunnet Beckets død ble han gjort til helgen. Klosteret var Vilhelms eneste personlige opprettelse, og han ble gravlagt foran alteret i klosterkirken i 1214.
Klosteret administreres av etaten Historic Scotland og det er åpen for publikum året rundt mot en inngangsavgift. Den særskilte ruinene i gammel rød sandstein står framtredende ved toppen av hovedgaten i Arbroath.
Historie
Kong Vilhelm ga klosteret uavhengighet fra dens moderkirke og utrustet det sjenerøst med økonomiske midler, inkludert inntekter fra 24 sogn, eiendommer i hvert eneste kongelige burgh og andre tilskudd. Klosterets munker fikk tillatelse til å drive marked og bygge en havn. Kong Johan I av England ga klosteret tillatelse til å kjøpe og selge varer tollfritt overalt i England, unntatt London. Klosteret ble det rikeste og med størst innflytelse i Skottland.
Det er mest kjent for sin tilknytning til den skotske uavhengighetserklæringen i 1320. Det er antatt at utkastet til erklæringen ble gjort av abbed Bernard, som fungerte som kansler av Skottland under kong Robert Bruce.
Den siste abbed av klosteret var kardinal David Beaton, som i 1522 etterfulgte sin onkel James for å bli erkebiskop av St Andrews. Klosteret ble fraflyttet etter reformasjonen, og forfalt deretter i ruiner. Fra 1590 og framover ble det tatt steiner fra klosterbygninger som ble benyttet som byggematerialer for hus i Arbroath. Det fortsatte helt fram til 1815 da det ble besluttet at de gjenværende ruinene skulle bevares.
På julekvelden 1950 ble Stone of Scone, en stein som skotske konger tradisjonelt ble kronet på, stjålet fra Westminster Abbey i London av skotske studenter. Den historiske steinen var i sin tid blitt erobret av kong Edvard I av England og fraktet til London for å forhindre at en ny skotske konge ble kronet på den. Den 11. april 1951 ble den tapte steinen gjenfunnet liggende på stedet som var klosterets alter. Da politiet fikk kjennskap til dette ble den hentet og fraktet til Westminster Abbey. I 1996 ble steinen formelt tilbakelevert til Skottland.
Anders Totland
Anders Totland (født 18. november 1986) er en norsk forfatter og journalist.
Han debuterte som forfatter høsten 2015 med barneboka Vampyrane i Eplehagen på Kapabel Forlag. Våren 2016 kom ungdomsboka Engel i snøen på Gyldendal Norsk Forlag, som han vant Nynorsk barnelitteraturpris for.
I 2017 kom den andre ungdomsboka, Så lenge ingen ser oss, på Gyldendal Norsk Forlag. Året etter kom Den norske slavehandelen, som er Totlands første sakprosabok for barn og unge. For denne ble han nominert til Kulturdepartementet sin pris for beste fagbok.